Izvor: Ilustracija, Pixabay

Hrvati su tjeskobni i depresivni, stalno nas nešto boli, a uz to imamo visoki tlak i masnoće u krvi. Ovakvo stanje nacije jasno se odražava u potrošnji lijekova na recept za 2017. godinu.

VEZANA VIJEST HZZO: Padaju cijene nekih lijekova

Prema podacima HZZO-a, u Hrvatskoj su se prošle godine prekomjerno trošili lijekovi diazepami. Iza ovoga generičkog imena zapravo se kriju sredstva za smirenje, poput ultrapopularnih Apaurina i Normabela koje, čini se, gutamo kao bombone. Prošle godine na recept je izdano čak 3,361.321 pakiranje diazepama, a za to je iz proračuna otišlo gotovo 31 milijun kuna.

Prekomjerno smo trošili i alprazolame, a u ovu skupinu lijekova, primjerice, spada čuveni Xanax, kao i Helex. Alprazolama smo progutali 2,434.400 pakiranja u novčanoj protuvrijednosti 22,6 milijuna kuna.

Loš životni stil odražava se i kroz lijekove za masnoće u krvi, dijabetes, krvožilni sustav i bolove. Najviše ibuprofena izdaje se upravo za bolove u kralježnici koja trpi zbog manjka vježbe, sjedenja i viška kilograma, piše 24 sata.

N1 pratite putem aplikacija za Android | iPhone/iPad | Windows| i društvenih mreža Twitter|Facebook | Instagram.